open-index/open-wikipedia-markdown huggingface dataset:
Jan van der Meer (1932)

**Jan van der Meer** (Garyp, 11 maart 1932 - It Hearrenfean, 30 septimber 2016) wie in Nederlânsk politikus fan de PvdA.

## Wurkpaad
Fan 1950 ôf hat er efterelkoar wurke by de gemeenten Emmeloard, It Hearrenfean, It Amelân, Dantumadiel en fan 1963 ôf oan Stienwyk. Njonken syn wurk studearre er rjochten en is dêr ek yn ôfstudearre. By de gemeente Stienwyk wie er referindaris-loko-sekretaris foar't er ier yn 1976 ta boargemaster fan Raerderhim beneamd waard. By de gemeentlike weryndieling yn Fryslân op 1 jannewaris 1984 gie Van der Meer syn gemeente op yn de nije gemeente Boarnsterhim en waard er beneamd as boargemaster fan de nije gemeente Nijefurd. Op 1 jannewaris 1993 gie er dêr betider mei pinsjoen nei 42 jier oerheidstsjinst.

Van der Meer wie ek ien fan de inisjatyfnimmers foar it oprjochtsjen fan it Jopie Huisman Museum en earelid fan Keninklike Iisferiening Thialf. Yn 1993 waard er Ridder yn de Oarder fan Oranje-Nassau. 

Van der Meer is op 30 september 2016 ferstoarn yn de âldens fan 84 jier yn syn wenplak It Hearrenfean.
Charles Foulkes

**Charles Foulkes** (Stockton-on-Tees, Ingelân, 3 jannewaris 1903 – Ottawa, Kanada, 12 septimber 1969) wie in Kanadeesk generaal fan *The Royal Canadian Regiment*
dy't de ûnderhannelingen oer de Dútske kapitulaasje yn Wageningen fierde.

## Dútske kapitulaasje
Hy waard bekend meidat er op 5 maaie 1945 yn Hotel De Wereld yn Wageningen, dêr't de befelhawwer fan de Nederlânske Binnenlânske Striidkrêften, Prins Bernhard ek by wie, mei de Dútske generaal Johannes Blaskowitz it belies jaan fan de Dútske troepen yn Nederlân bespriek. 

De oare deis, sneintemiddei 6 maaie 1945, tekenen Foulkes en Blaskowitz sûnder de oanwêzigens fan parse en fotografen de  kapitulaasje-oerienkomst. Neffens de offisjele skiedskriuwing barde dat yn de aula fan de Lânbouhegeskoalle tichteby Hotel De Wereld. Feitlik wie it net mear as de foar Nederlân ornearre technyske útwurking fan de kapitulaasje op 4 maaie, doe't de Dútske admiraal Von Friedeburg yn Lüneburg út namme fan de Dútske troepen yn Noardwest-Dútslân, Nederlân, Sleeswyk-Holstein en Denemarken foar de Britske fjldmaarskalk Montgomery kapitulearre.

Generaal Foulkes die ek mei oan de ûnderhannelings foar de fiedselfoarsjenning, sa't dy oerienkaam wiene yn it Akkoard fan Achterveld.

Nei de oarloch woe de Dútske generaal Paul Reichelt hawwe dat de ûndertekening fan it foar Nederlân ornearre kapitulaasjedokumint net yn de aula fan de Lânbouhegeskoalle wie, mar yn in ferrinnewearre hûs tusken de frontlinys bûten Wageningen. Generaal-majoar George Kitching hat dêroer mear as ien kear sein dat dat perfoast net sa wie. Wol hat der yn De Nude, lizzend tusken de fronten bewesten Wageningen, in petear tusken Alliëarden en Dútsers west oer fiedseltransporten oer de wei foar de hongerjende befolking fan West-Nederlân. 

Yn Wageningen waard in wei nei generaal Charles Foulkes ferneamd. De eardere Ryksstrjitwei, de wei dy't by Hotel De Wereld begjint, waard omdoopt yn Generaal Foulkeswei. Charles Foulkes is ek eareboarger fan de gemeente Wageningen.

## Militêre karriêre
Stapelmoor

**Stapelmoor** is in doarp yn East-Fryslân oan 'e Iems yn it Dútske diel van Reiderlân. It doarp hie op 31 desimber 2009 1116 ynwenners en foarmet in *[[Stadtteil]]* fan 'e stêd Weener. Ek it plakje Stapelmoorerheide falt dêrûnder.

## Skiednis
It doarp heart ta de âldste delsettings fan East-Fryslân en waard al foar de jiertelling bewenne. Yn 'e 19e iuw binne fynsten út de Brûnstiid opgroeven. Yn 1424 waard it kerspel Stapelmoor foar it earst yn in skriflike boarne neamd. 

Op 1 jannewaris 1973 waard Stapelmoor bestjoerlik by de stêd Weener foege.
## Bouwurken

Neffens in sêge hawwe der yn Stapelmoor sân stinzen stien. De reden foar it grutte tal stinzen is om't it plak tichteby de grins fan it Prinsbisdom Múnster lei. In wichtige hannelswei fan Múnster nei Emden rûn troch Stapelmoor hinne, en dêrom wie Stapelmoor fan grut belang by it ferdigenjen fan East-Fryslân tsjin de biskoppen fan Múnster. De foaroansteande lagen famyljes, dy't lykwols noch gjin haadlingen wiene, lieten stinzen bouwe. Dêrmei wie Stapelmoor mooglik de foarrinner fan de justjes fierder lizzende letter boude Dielerskâns. De stins oan de *Großen Stiege* (Grutte Stege), de *Sprikkenborg* en de stins oan de *Gasthuslohne* binne der hjoed-de-dei net mear. Allinnich de stins *Drakemond* oan de *Kleinen Stiege* (Lytse Stege). De eigeners fan dy stinzen wiene idintyk oan dy fan de Stins Bunderhee. Buwo von Aylingweer fererve yn 1475 syn eigendom, dêr't ek *Drakemond* ta hearde. Parten fan de boarch hearden tenei oan ferskate haadlingsfamyljes. Fan 1726 ôf waard it besit fan de stins fannijs feriene ûnder de famylje Von Heteren. Yn 1834 ferkochten se it oan de hjoeddeistige eigeners.

De Krústsjerke (Dútsk: *Kreuzkirche*) waard yn it tredde fearn fan de 13e iuw boud. De ûngewoane plattegrûn yn de foarm fan in Andreaskrús soarget der foar dat it gebou gjin rjochte hoeken hat. Yn de tsjerke binnen grutte stikken muorre mei midsiuwske beskilderingen bewarre bleaun. It doopfonte út de iere jierren fan de 13e iuw is út Bentheimer sânstien houwd. De kânsel waard om 1600 hinne makke. 

It tsjerke-oargel stiet yn in histoaryske kast en waard yn klassyk Frânske styl boud troch Bartelt Immer, Reinalt Johannes Klein en Claude Jaccard. It hat 23 registers ferdield oer trije klavieren en pedaal. It foarbyld fan dit oargel wie it ferneamde Clicquot-oargel yn it Frânske Houdan (1734).

De pastorije waard neffens in ynskrift boppe de doar yn 1429 boud. It is ien fan de âldste noch bewenne pastorijen yn Dútslân. 

De stellingmûne fan Stapelmoor wurdt alle jierren troch likernôch 5000 minsken besocht.

## Keppeling om utens
* Ostfriesische Landschaft: Stapelmoor
Tobias fan Dessel

**Tobias fan Dessel** wie lânskipsprinter en útjouwer yn Ljouwert fan 1727 oant 1742. Hy wie de opfolger fan Hindrik Halma en waard sels opfolge troch W. Coulon.

## Utjefte
* *Het juichend Friesland, ofte, Kort verhaal van de blyde inkomst van den alderdoorluchtigsten vorst en heere Willem Carel Hendrik Friso prince van Orange en Nassau ... ende haare koningklyke hoogheid Anna kroon-princesse van Engeland ... : met een beschryvinge van verscheidene keurlyke illuminatien, en de afbeelding van een kostelyk en konstig vuurwerk* ( MDCCXXXIV [1734])
Oerd (lânfoarm)

In **oerd** of **oerde** (Nederlânsk: *landtong*), eartiids ek wol **nes**, neamd, is in smel stik lân dat yn in see of in binnenwetter (bygelyks in smel skiereilân of in kaap) útstekt en soms de foarm fan in tonge hat.

## Sjoch ek
* It Oerd en De Hon
* Lâningte, in smel stik lân tusken twa gruttere lânmassa's
* Nes
Herman Dijkstra (keunstner)

**Herman A.M. Dijkstra** (Grins, 8 july 1904 - Leiderdorp, 11 juny 1976) wie in Nederlânsk breed ûntwikkele keunstner. Hy arbeide yn Grins en Oegsgeest.

Dijkstra wie learaar fan ûnder oaren Jan Frearks van der Bij, Jenny Das, Sjoerd Huizinga, Klaas Koopmans en Jaap Rusticus.
Dove Cameron

**Dove Olivia Cameron** (berne as: **Chloe Celeste Hosterman**; Seattle, Washington, 15 jannewaris 1996) is in Amerikaansk tillefyzje- en filmaktrise. Hja is benammen bekend wurden mei har rol as Liv en Maddie yn 'e Disney-komeedzjesearje *[[Liv and Maddie]]* en har rol as Mal yn de *Descendants*-filmsearje. Se hie ek in weromkommende rol as Ruby Hale yn de ABC-telefyzjesearje *Marvel's Agents of S.H.I.E.L.D.* yn 2018.

## Telefyzje
Liv and Maddie

***Liv and Maddie***, yn it fjirde seizoen omneamd ta ***Liv and Maddie: Cali Style***, is in Amerikaanske komeedzjesearje dy't útstjoerd waard op it Disney Channel. Dove Cameron spilet de titelrollen fan sawol Liv en Maddie, in ienaaiïge twilling mei twa folslein ferskillende persoanlikheden, dy't dochs hertsfreondinnen binne. Joey Bragg, Tenzing Norgay Trainor, Kali Rocha, en Benjamin King spylje de byrollen.

## Produksje
*Liv and Maddie* waard oarspronklik tusken 19 july 2013 en 24 maart 2017 útstjoerd. De searje is optocht troch John D. Beck en Ron Hart, dy't allebeide ek útfierend produsint binne. *Liv and Maddie* wurdt produsearre as in joint venture fan Beck & Hart Productions, Oops Doughnuts Productions en It's a Laugh Productions. Utfierend ko-produsint is Andy Fickman.

## Ferhaal
De searje giet oer de 15-jierrige ienaaiïge twilling Liv en Maddie Rooeney, dy't tige ferskillend fan karakter binne: Liv is in blier, enerzjyk famke en presintearret in eigen tillefyzjeprogramma, wylst Maddie in aktive sportster is, dy't yn 't bysûnder súksesfol is as lid fan it basketbaltiim fan har skoalle. As Liv yn it begjin fan 'e searje thús komt út Hollywood, wurde de konfrontearjende spannings tusken de beide susters fluch sichtber, fral as Liv tige populêr wurdt op Maddie har skoalle.

## Rolferdieling
* Dove Cameron as Liv en Maddie Rooney
* Joey Bragg as Joey Rooney
* Tenzing Norgay Trainor as Parker Rooney
* Kali Rocha as Karen Rooney
* Benjamin King as Pete Rooney
* Lauren Lindsey Donzis as Ruby
Weenermoor

**Weenermoor** is in doarp yn it Dútske diel fan it Reiderlân en foarmet in *[[Ortsteil]]* fan de gemeente Weener yn East-Fryslân.

## Skiednis
Weenermoor hat as bynamme it *wandernde Dorf* (it kuierjende doarp), om't it plak mei it oanmeitsjen fan it fean him troch de iuwen hinne nei it westen ferpleatste. Dêrtroch kaam it doarp jimmeroan fierder te lizzen fan de oarspronklike delsetting. Hieltiten wer waarden der hûzen ôfbrutsen en fierder westlik wer opboud. Inkelde bewenners bleaune lykwols op it âlde stee en hjoeddedei drage dizze plakken de namme *Dreehusen*, *Tweehusen* en *Eenhus* (de lêste namme is no offisjeel Dútsk en hjit *Einhaus*, dat yn it doarp Bingum leit.

Âldere nammen fan Weenermoor wiene *Wenighermór* (1428), *Wenygmoer* (1456) en *Wengramoor* (1496). Yn 1581 bestie Weenermoor út twa dielen: *Overmohr* en *Weenighermohr*. Sûnt 1891 makket it plakje *Overmohr* folslein diel út fan Weenermoor.  

## De herfoarme tsjerke
De herfoarme tsjerke fan Weenermoor waard yn de jierren 1823-1824 boud, nei't in âldere tsjerke út 1660 yn 1815 ynstoartte fanwegen de minne steat fan ûnderhâld. Dizze âldere tsjerke stie in stik eastliker en de ynwenners moasten sa'n ein rinne, dat hja by min waar de sneinske klean ûnder de earm meinamen en harren yn de tsjerke ferklaaiden. De heareboeren betellen de bou fan de nije tsjerke en krigen dêrfoar it rjocht op in fêst plak yn de banken. Dit rjocht waard net earder as yn 1954 opheven.      

## Keppeling om utens
*  Beskriuwing op Genealogie-forum.de
Grutte Tsjerke (Drachten)

De **Grutte Tsjerke** is in tsjerke yn Drachten. It is it âldste gebou fan Drachten en in ryksmonumint.
Oan de tsjerke is in ynrinhûs ferbûn.

## Beskriuwing

De tsjerke út 1743 hat in T-foarmige plattegrûn. Boppe de yngong sit in bekroaning yn Loadewyk XIV-styl mei de wapens (yn 1795 ôfbikke) fan de stichters fan de tsjerke. Hector Livius Haersma fan Vierssen, âld 5 jier, hat yn 1742 de earste stien lein. De houten geveltoer mei ynsnuorre spits hat yn wynwizer yn de foarm fan trije turven.

Yn 2015 hat it ynterieur in ûnderhâldsbeurt hân en waarden op plakken fernijingen útfierd.

## Ynterieur
It ynterieur is oerdutsen troch in houten tonneferwulft. De preekstoel (1743) yn Loadewyk XV-styl hat allegoryen (deugden) op de panelen: de wierheid mei sinne, boek en palmtakke op in wrâldbol, leauwe klaait yn de wapenrêsting fan God, leafde mei flamjend hert omjûn mei bern, hope mei it anker en foarspoed mei de hoarn fan de oerfloed en palmtakke. Der is in hearebank út 1744 en in hearebank (1750) mei toefstik yn Loadewyk XIV-styl. Fan de fjouwer brânskildere ramen (1743) binne der trije makke troch Jurjen Staak en ien troch Ype Staak. 

## Oargel
It oargel út 1820 is makke troch J.A. Hillebrand. N.A.G. Lohman restaurearre it oargel yn 1861. Yn 1942 hat H.W. Flentrop it ynstrumint restaurearre. De wynfoarsjenning waard doe fernijd en it oargel waard útwreide mei in elektro-pneumatysk frij pedaal. Ek de disposysje feroare wat. Flentrop Orgelbouw fierde in nije restauraasje fasearre yn 1974 (rêchwurk) en yn 1986 (haadwurk/pedaal) út. Yn 1986 is it elektro-pneumatyske pedaal ferfongen troch in mechanysk frij pedaal mei twa registers. It oargel hat tsjintwurdich 20 registers ferdield oer haadwurk, rêchwurk en pedaal. 

## Keppeling om utens
* Disposysje Hillebrand-oargel

## Sjoch ek
* Tsjerken yn Fryslân


De hoofdingang van de grote Kerk.JPG|*Yngongsportaal*
File:Orgel - Drachten - 20063406 - RCE.jpg|*Hillebrand-oargel*
File:INTERIEUR, GLAS IN LOODRAAM - Drachten - 20261678 - RCE.jpg|*[[Glês-yn-lead]]raam*
File:Preekstoel - Drachten - 20063409 - RCE.jpg|*Preekstoel*
Kirchborgum

**Kirchborgum**  is in doarp yn it Dútske diel fan Reiderlân yn East-Fryslân. It plak leit oan de Iems noardeastlik fan Weener, dêr't Kirchborgum bestjoerlik diel fan útmakket.

## Namme
In earste wisse oanwizing fan it plak datearret út 1447, doe't it Umeborch neamd waard. Oer in noch âldere namme *van den Barch* yn 1325 is men net ienriedich. Lettere nammen út ferskate boarnen binne: *Huweghenborch* (1475), *Umyngheborch*, *thon Borgen* (1484), *Ummeborch*, *Ummenborch* (1487). Op kaarten komme ek de nammen *Kerkborgen* (1589), *Naesteborch* (1595) en *Borgum* (1599) foar. Yn 1645 dûkt foar it earst it Heechdútske *Kirchborgen* op. 

Kirchborgum wurdt tsjintwurdich fakentiden ek sljochtweihinne *Borgum* neamd. 

## Skiednis
De earste tsjerke út it jier 1638 waar by in ynbrek fan 'e dyk troch de Iems ferswolge. De hjoeddeiske herfoarme tsjerke waard yn 1827 troch J.B. Kröger yn de klassisistyske styl fan de 19e iuw boud. De tsjerketoer út 1766 fan de âldere tsjerke bleau dêrby bewarre. It is in ienfâldige sealtsjerke fan bakstien mei neoromaanske fersierings lykas lisenen en ramen mei rûne bôgen. It ynterieur wurdt ôfsletten troch in houten tonneferwulft. De Biedermeier-preekstoel komt oarspronklik út de foargongertsjerke. It oargel waard troch de bruorren Rohlfs út Esens boud.  

Oan it ein fan de Twadde Wrâldoarloch hie it plak swier te leien ûnder de gefjochten fan de weromlûkende Wehrmachttroepen tsjin de Kanadezen. Ferskate hûzen, de tsjerke en de pastorije rekken swier skansearre. Fan 27 april oant 1 maaie moaste de ynwenners fan Kirchborgum tegearre mei de ynwenners fan Bingum evakuearre wurde. Trije ynwenners fan Kirchborgum stoaren troch de oarlochshannelingen. Yn de kriich kamen 31 manlju fan de gemeente net werom út de striid, hjirûnder foelen 11 fermisten.  

Lange tiid wie der in oerset nei Driever oan de oare kant fan de Iems. 

Op 1 jannewaris 1973 waard it doarp by de stêd Weener yndield.

## Keppeling om utens
*  Ynformaasje oer Kirchborgum op de side Genealogie-forum.de
Bunde (Dútslân)

**Bunde** is in plak en gemeente yn 'e Eastfryske lânkring Lier yn Nedersaksen. Bunde leit yn it Reiderlân, ien fan 'e histoaryske goaen fan 'e lânkring Lier. De gemeente leit oan 'e Doalert, in bocht yn 'e Noardsee, en is de iennige gemeente fan 'e lânkring dat oan Nederlân grinzget.

Bunde hat  ynwenners ().

## Skiednis
Bunde bestiet yn syn hjoeddeistige foarm sûnt 2001, doe't de fiif eardere doarpsgemeenten dy't lid wiene fan it doetiidske gemeenteferbân Bunde opgiene yn in nije ienheidsgemeente. Bunde heart by de lytsere gemeenten fan East-Fryslân. Mear as de helte fan 'e ynwenners wennet yn it haadplak fan 'e gemeente. Opfallend is it grutte tal Nederlanners, dat goed 9% fan 'e befolking útmakket.

## Ekonomy
Ekonomyske is de gemeente benammen ôfhinklik fan 'e lânbou en toerisme. Sûnt 1998 hat de gemeente de status fan "staatlich anerkannter Erholungsort". Produksjebedriuwen foarmje in tige lyts part fan 'e ekonomy. De ynwenners fan 'e gemeente wurkje benammen yn 'e Kreisstadt Lier. De Nederlânske ynwenners reizgje foar harren wurk meastentiids nei Nederlân. 

## It besjen wurdich
De wichtichste monuminten fan 'e gemeente binne de 13e-iuwske grifformearde krústsjerke yn it haadplak en de stins Bunderhee, ien fan 'e âldste Eastfryske boargen. Yn 'e poldergebieten steane útsûnderlik grutte pleatsen.

## Yndieling
De gemeente Bunde bestiet út fiif doarpsgebieten (saneamde *Ortschaften*):

## Taal
Yn 'e gemeente Bunde wurdt njonken it Heechdútsk ek it Eastfryske Platt praat, dat yn in grut part fan East-Fryslân in tige sterke ynfloed fan it Nederlânsk ûndergien hat. Om't de measte gemeenteleden it Heechdútsk eartiids net machtich wiene, waard tsjin it sin fan 'e oerheid oant fier yn 'e 19e iuw yn 'e tsjerken yn it Nederlânsk preke en waarden der Nederlânske psalmen songen. Ek de tsjerkeboeken waarden yn it Nederlânsk byholden. Pas nei in ferbod yn 1936 ferdwûn it Nederlânsk út de tsjerketsjinsten fan 'e grifformearde gemeenten. Troch migraasje fan Nederlanners yn 'e lêste jierren nimt it gebrûk fan it Nederlânsk wer ta as taal yn 'e hûs.        

## Religy

De measte minsken yn 'e gemeente binnen oansletten by de *Evangelisch-reformierte Kirche*, in kalvinistysk tsjerkegenoatskip dat te ferlykjen is mei de herfoarme tsjerke yn Nederlân.

## Ferkear
Bunde leit oan de A280 dy't oer de Nederlânske grins fierder giet as de A7. Hy krúst op 'e Dreieck Bunde mei de A31.

## Polityk
Sa as de gemeenten yn it Reiderlân, en East-Fryslân yn it algemien, is yn Bunde mei it stimmen tradisjoneel de SPD de grutste partij.

### Gearstalling gemeenteried
De gemeenteried fan Bunde bestiet út 204 leden. Gearstalling fan de gemeenteried, nei de ferkiezings fan 12 septimber 2021:

## Ofbylden

Bunde - Steinhausstraße - 64Steinhaus 14 ies.jpg|De stins Bunderhee
Bunde - Weenerstraße - Bunder Mühle 13 ies.jpg|Mûne fan Bunde
Bunde Sankt Martinskirche zuidzijde.JPG|Tsjerke fan Bunde
Wymeer Hochmoor.jpg|Heide by Wymeer
ChurchLandschaftspolder.jpg|Landschaftspolder


## Keppeling om utens
* Webstee fan de gemeente Bunde
Bobby Goldsboro

**Bobby Goldsboro** (Marianna, 18 jannewaris 1941) is in Amerikaanske pop- en country-singer-songwriter.

## Biografy
Goldsboro waard berne yn Marianna (Floarida) en waard grutbrocht yn Dothan, Alabama. Op de *[[high school]]* wie er lid fan de band The Webs. Dêrnei gie Goldsboro nei de universiteit fan Auburn, mar hy bleau gitarist by The Webs. De reputaasje fan de groep groeide en yn Goldsboro's twadde jier oan de universiteit krigen se Buddy Buie as manager. Buie wie âlde kunde fan de high school, dy't yn Nashville produsint en songskriuwer wurden wie. Hy besoarge de Webs in tal konsertboekingen; op ien dêrfan mochten se Roy Orbison begeliede. Dat gie sa goed dat Orbison harren frege om syn fêste begelieders te wurden. Dat gie oan en Goldsboro gie fan de universiteit ôf.

De groep toerde fan 1962 oant 1964 mei Orbison. Hy boaske yn dy snuorje oan Mary Alice en brocht in pear singles út, dy't it net sa goed dien. Yn 1963 naam er in eigen komposysje op, "See the Funny Little Clown" (op United Artists Records). De single helle de top-10 fan de Amerikaanske hitparade en waard mear as ien miljoen kear ferkocht; it waard syn earste gouden plaat.

Goldsboro keas dêrnei yn 1964 foar in solokarriêre. Yn de tsien jier dy't folgen hie er in rige hits en krige er noch mear gouden platen, ûnder oaren foar "Little Things" út 1965, "It's too late" út 1966 en "Watching Scotty Grow" út 1971. Syn grutste hit waard "Honey" (1968), dat syn ienige nûmer 1-hit yn de Billboard Hot 100 en de Billboard Country-hitlist waard. De lp mei deselde namme stie ek heech yn de Country-LP-hitlist. "Honey" waard sels de bêst ferkochte single fan 1968 yn de wrâld. Goldsboro soe dêrnei oars mear súkses hawwe as countryartyst. Syn lêste Top-40 hit yn de Billboard Hot 100 wie "Summer (The First Time)" út 1973, dy't sa'n tsien jier yn de Country Top-40 stean bleau.

Fan 1973 oant 1975 hie die syn eigen muzikale fariëteeshow op de Amerikaanske telefyzje, *The Bobby Goldsboro Show*.

Yn de jierren tachtich stoppe Goldsboro mei plaatopnames en optredens om him mear ta te lizzen op syn wurk as komponist, arranzjeur, produsint en skriuwer fan ferhalen foar bern. Hy skreau de muzyk foar de seizoenen 1993-1994 fan de Amerikaanske sitcom *Evening Shade*. Fan 1995 ôf oan makke en produsjearre de telefyzjerige "The Swamp Critters of Lost Lagoon" foar bern fan 2 oant 6 jier. Ferskate fan syn ferhalen ferskynden as audioboek of tekenfilm. Letter sloech er ek oan it skilderjen; hy ferkeapet syn wurk op syn hiemside.

Yn 1999 waard Goldsboro opnaam yn de Alabama Music Hall of Fame.

## Grutste hits
* *See the Funny Little Clown* (1964) US #9
* *Whenever He Holds You* (1964) US #39
* *Little Things* (1964) US #13
* *Voodoo Woman* (1965) US #27
* *It's Too Late* (1966) US #23
* *Blue Autumn* (1967) US #35
* *Honey* (1968) **US #1**, UK #2
* *Autumn of My Life* (1968) US #19
* *The Straight Life* (1968) US #36
* *Watching Scotty Grow* (1971) US #11
* *Summer (The First Time)* (1974)UK #9, US #21
* *Hello, Summertime* (1974) UK #14

## Keppelings o utens
* Offisjeel webstee
* Bobby Goldsboro by allmusic.com
* Diskografy op Discogs
Diele

**Diele** is in doarp yn it Dútske diel fan it Reiderlân (Nedersaksen) en is in *[[Ortsteil]]* fan de gemeente Weener. Diele leit tusken Stapelmoor en Vellage.

## Skiednis
Diele heart ta de âldst bewenne plakken fan East-Fryslân. Yn 1994 waarden der oerbliuwsels fan in delsetting út de jonge stientiid ûntdutsen. Ut de iere brûnstiid is in stiennen bile fûn. Dêrnei bleau, lykas yn grutte dielen fan East-Fryslân, it plak oant de iere midsiuwen ûnbewenne. Nei it Grutte Folkeferfarren wie Diele ien fan de earste plakken in East-Fryslân, dêr't de lju harren wer nei wenjen setten.

Yn de midsiuwen lei hjir in hannelswei fan it Munsterlân nei East-Fryslân oer in hege, drûge geast. Dy wei bleau lang de iennichste mooglikheid om fan it Iemslân nei East-Fryslân te kommen. Diele lei dêr tusken in bocht yn de Iems en in grut feangebiet.

It doarp kaam foar it earst yn de njoggende iuw yn in register fan de Abdij Werden foar as *Dilnumarcha*. De namme is nei alle gedachten ôflaat fan it Aldfryske wurd *dele* of *dile*, itjinge sokssawat "bulte" betsjut en nei de ferhege geastrêch yn de Iemsdelte, dêr't Diele op leit, ferwiist.

Nei alle gedachten waard der yn de 14e iuw begûn mei de oanlis fan de Dielerskâns om it gebiet tsjin oanfallen fan Múnsterlân te beskermjen. Doe't yn de Tachtichjierrige oarloch Nederlânske troepen nei East-Fryslân útwykten, krige Diele in bysûnder strategyske betsjutting. Om't men bang wie foar in ynfal fan de Spanjerts liet men it plak fierder fersterkje en de skânsen fergrutsje. Nei de kriich ferlear de fêsting gaueftich syn betsjutting. It ferdigeningswurk waard noch ferskillende kearen troch bûtenlânske troepen beset, benammen yn de Tritichjierrige Oarloch, doe't earst Hessen, en letter Sweden en Nederlân de fêsting yn hannen hiene. Lang om let waard de fêsting yn 1672 troch Múnsterske troepen ferwoastge.

Healwei de 19e iuw rekke Diele grutten dielen van de ynwenners kwyt troch emigraasje nei de Feriene Steaten. De flechtlingen as gefolch fan de ferdriuwing fan de Dútske befolking út East-Jeropa soarge nei de Twadde Wrâldoarloch wer foar in tydlike oanwaaks fan de Dieler befolking.

## Untwikkeling ynwennertal

## Sjoch ek
* Dielerskâns

## Keppeling om utens
*  Ostfriesische Landschaft: Diele
*  Ynformaasje oer de Dielerskâns
The Simpsons

**The Simpsons** is in Amerikaanske animearre komeedzjesearje optocht troch Matt Groening foar Fox Broadcasting Company.
Möhlenwarf

**Möhlenwarf** is in *[[Ortsteil]]* fan de stêd Weener yn it East-Fryske Reiderlân (Nedersaksen). It plak hat goed 1800 ynwenners.

## Skiednis
Sûnt de 18e iuw fêstigen de earste bewenners harren yn it plak. Ynearsten hearde it tsjerklik noch by Weener en yn 1727 komt it plak foar it earst yn de tsjerkeboeken fan Weener foar. Möhlenwarf is net boud op in terp, sa't de namme mei de útgong *warf* (in keunstmjittich opsmiten hichte) tinke lit, mar op natuerlike hichte tusken Weener en Bunde. It wurd "Möhlen" yn de namme ferwiist nei de lytse hjouwermûne, dy't eartiids yn it fermidden fan de doedestiids lytse boeremienskip fan fiif húzen stie. 

Nei't East-Fryslân yn it jier 1744 oan Prusen foel, waard der in begjin makke mei it oanmeitsjen fan it omlizzende fean. Dit soarge foar in ekonomyske ympuls, dy't ta gefolch hie dat it tal ynwenners tanaam. Doe't de wei nei Möhlenwarf yn it midden fan de 19e iuw ferhurde waard groeide de befolking op 'e nij. Lykwols betsjutte dat ek dat de perselen agrarysk te brûken grûn mei de tiid jimmeroan lytser waarden. Hjirtroch ferearme de befolking en moasten hja harren libbensûnderhâld tenei as arbeiders by de boerebedriuwen yn it Reiderlân fertsjinje. 

De sitewaasje waard better doe't it spoar Lier-Nijeskâns oanlein waard en Möhlenwarf in stasjon krige. Mei it frachtferkear dat it stasjon meibrocht naam de ekonomyske betsjutting fan Möhlenwarf no wer ta. Njonken in protte lytse bedriuwkes krige it plak ek twa nije mûnen. 

Yn 1909 waard de neogotyske herfoarme tsjerke fan Möhlenwarf ynhuldige.

Nei de Twadde Wrâldoarloch naam it belang fan it ferfier oer it spoar bot ôf, wat der ta late dat it stasjon yn 1963 sletten waard. 

It eardere ûnôfhinklike doarp waard as ûnderdiel fan in bestjoerlike weryndieling yn 1972 in *[[Ortsteil]]* fan Weener.

## Literatuer
* Heimatkundlicher Arbeitskreises e. V. Weenermoor – Möhlenwarf – Sankt Georgiwold – Beschotenweg (Hrsg.): *10 Jahre Chronik des Heimatkundlichen Arbeitskreises e. V. Weenermoor – Möhlenwarf – Sankt Georgiwold – Beschotenweg*, Selbstverlag, Weener 2005.
Sankt Georgiwold

**Sankt Georgiwold** (Eastfrysk Plat: *Swartwold*) is in plak yn it Dútske part fan Reiderlân yn East-Fryslân en in *[[Ortsteil]]* fan de gemeente Weener.

## Skiednis

It doarp Sankt Georgiwold leit yn in noardwestlik fan Weener lizzend feangebiet en waard yn 9e-10 iuwske dokuminten fan it kleaster Werden oantsjutte as *uppan Uualda*. Troch it fean rûn doe de *Middelweg*, in âlde hearwei dy't ea fan Munster nei it kleaster Palmar fierde. Op syn letst yn de 13e of 14e iuw begûn hjir it yn kultuer bringen fan de feangrûn. De stikken grûn dy't sa ûntstiene hiene in breedte fan 35 oant goed 100 meter en krigen mei de tiid in lingte fan wol fjouwer kilometer. Út dizze tiid binne eastlik fan de hjoeddeiske doarpkearn resten fan huzen út de 13e/14e iuw en in plattegrûn fan in 15e-iuwske tsjerke ûntdutsen. Dizze delsetting hie grutte swierrichheden mei it ûntwetterjen, dat fan gefolgen hie dat de bewenning it plak nei it westen ferskode.

Yn de midsiuwen hearde it doarp by it Reiderlân. Sankt Georgiwold waard yn 1450 foar it earst beskreaun yn in berjocht oer de sitewaasje fan it tsjerklik libben yn East-Fryslân oan de biskop fan Munster. Stoarmfloeden hiene yn dizze tiid 20 oant 30 tsjerkedoarpen fan it Reiderlân ûnder wetterset. De measte plakken waarden doe opjûn en allinnich Beerta, Blijham, Böhmerwold, Wymeer, Boen, Bunderhammrich, Ditzumerhammrich en Sankt Georgiwold waarden ferpleatst of op 'e nij bewenne.  

Grutte problemen mei it wetter hold it doarp oant yn de 20e iuw. Ferbettering kaam yn de jierren 1896 oant 1960 doe't de kanalisaasje oanpakt waard en der pompstasjons kamen. 

Yn de tiid fan it nasjonaal-sosjalisme stie it doarp bekend as in bolwurk fan de NSDAP yn it Reiderlân. By ferkiezings yn 1932 krige Hitler hjir 90,1% fan de stimmen. Nei de Twadde Wrâldoarloch naam it doarp in útsûnderlik heech tal flechtlingen út East-Jeropa op, dy't tydlik sels 45% fan de befolking útmakken. 

Yn it ramt fan in weryndieling waard it oant dan selsstannige doarp op 1 jannewaris 1973 by Weener yndield. It is it lytste *Ortsteil* fan Weener dat ek tsjintwurdich it agraryske karaker wist te bewarjen.

## De Sint-Joaristsjerke
Nei't de houten tsjerke yn 1681 in boufallich waard, begûn acht jier letter mear westlik fan de âlde tsjerke de bou fan in stienen tsjerke, dy't oan de hillige Joaris wijd waard. In fûnemint hie de tsjerke net en nei 1810 begûn it gebou sa te fersakjen, dat der yn 1960 op de âlde plattegrûn in nije tsjerke boud wurde moast. Sûnt de reformaasje hinget de befolking foar it grutste part de kalvinistyske lear oan.

## Keppeling om utens
*  Sankt Georgiwold op de side Genealogie-forum.de
Holthuserheide

**Holthuserheide** is in *[[Ortsteil]]* fan de stêd Weener yn it Eastfryske Reiderlân (Nedersaksen).

## Skiednis
De kolonisaasje fan it plak westlik fan Holthusen begûn oan it ein fan de 18e iuw op in foarhinne noch net oantaaste feangebiet. Foar it earst komt de namme fan Holthuserheide foar op in kaart út 1805. Yn 1823 wennen yn de koloanje 172 minsken ferdield oer 34 hûshâldings en yn 1848, doe't it tal ynwenners groeide nei 352 minsken yn 42 hûshâldings, helle Holthuserheide it memmedoarp Holthusen kwa ynwennertal sels yn. Ien Holthuserheidster hûshâlden telde yn dy tiid dus yn trochsnee 8,3 persoanen.
Dielerheide

**Dielerheide** is in *[[Ortsteil]]* fan de stêd Weener yn it Eastfryske Reiderlân (Nedersaksen). 

## Skiednis
Dielerheide ûntstie as in net sletten delsetting mei hjir en dêr wat bewenning súdwestlik fan Stapelmoorerheide op ôfgroeven heechfean. Foar it earst waard it plak yn 1787 as *Dieler-Hayde* neamd. Yn 1823 hie it in befolking fan 62 ynwenners, ferdield oer alve hûzen.
Holthusen (Weener)

**Holthusen** is in *[[Ortsteil]]* fan de stêd Weener yn it Eastfryske Reiderlân.
## Geology
Holthusen leit op in hichte fan krekt wat ûnder NAP oant 6,9 meter boppe NAP op in geast westlik fan Weener en eastlik fan de A31 op 'e hichte fan de Autobahntrijesprong Bunde tusken Stapelmoor en Beschotenweg. Yn it westen grinzget Holthusen oan in heechfeangebiet, yn it noarden en easten oan de sângrûn fan de geast.
## Skiednis
Fynsten út de stientiid wize op in iere bewenning fan it plak. Archeologyske fynsten út oar tiidrekken meitsje it oannimlik dat it plak permanint bewenne west hat. Yn 1472 wurdt Holthusen foar it earst yn in oarkunde neamd. De namme is platdútsk fan oarsprong en letterlik betsjut it "houten huzen" of "wâldhuzen" en ferwiist nei it bosk, dat hjir eartiids yn de omkriten stien hat. 

Yn 'e midsiuwen makke Holthusen part út fan it Reiderlân, mar nei't it greefskip Eastfryslân de macht hjir konsolidearre, foegen de Sirksena's it by de fâdij Weener yn it amt Leerort. Nei de besetting fan East-Fryslân troch Nederlânske en letter Frânske troepen, hearde Holthusen sûnt 1807 by it kanton Jemgum yn it arrondissement Winschoten fan it Département Ems-Occidental. Nei't Napoleon ferslein wie, waard Holthusen wer by de fâdij Stapelmoor yn it amt Weener yndield, dat yn 1885 it Kreis Weener waard. Sûnt de opheffing fan it Kreis Weener yn 1932 makket Holthusen diel út fan it Landkreis Leer.  

Sûnt 1 jannewaris 1973 is Holthusen in *Ortsteil* fan de stêd Weener.

## Keppeling om utens
* Beskriuwing fan Holthusen yn de histoaryske doarpsdatabank fan it Ostfriesische Landschaft
Beschotenweg

**Beschotenweg**  is in *[[Ortsteil]]* fan de Eastfryske stêd Weener yn Nedersaksen. Oant de weryndieling fan 1973 wie it wat oerflak oanbelanget de lytste gemeente fan it Reiderlân.

## Skiednis
De Beschotenweg wie in âld, midsiuwsk paad troch it heechfean tusken Weener en Bunde. Yn in oarkunde út it jier 1450 dûkte de omskriuwing *am Schoterwege* op, dêr't nei alle gedachten dit paad mei bedoeld waard en dat "in opsmiten, ferhege wei" betsjut. 

Oant yn 'e midden fan de 17e iuw wie it dêr noch net bewenne, mar nei de oergong fan East-Fryslân oan Prusen, setten om it jier 1800 hinne de earste bewenners har dêr nei wenjen, dy't útein setten mei it turfstekken. Dêrnei waard de grûn foar de lânbou brûkt. 

Sûnt it begjin fan de 19e iuw wie de gemeente in selsstannige gemeente. Op 1 jannewaris 1973 waard Beschotenweg by de stêd Weener yndield.
Stapelmoorerheide

**Stapelmoorerheide** is in *[[Ortsteil]]* fan de stêd Weener yn it Dútske diel fan Reiderlân. 

## Skiednis
Stapelmoorerheide waard fanút Stapelmoor kolonisearre. It ûntstie troch de ûntginning fan it westlik oan Stapelmoor grinzgjende heechfean. Foar it earst waard it plak yn 1591 as *Heyde* neamd. Ut it jier 1787 is de oantsjutting   *Stapelmohrmer Hayde* oerlevere. 

Yn it jier 1823 libben hjir 227 ynwenners. 25 Jier letter wie yn 1848 it ynwennertal tanommen nei 320 ynwenners, ferdield oer 56 hûshâldings. Tsjintwurdich hat it plak 821 ynwenners (31 desimber 2012).

## Keppelings om utens
* Gemeente Weener: Stapelmoorerheide 
* Ostfriesische Landschaft: Stapelmoor
Vellage

**Vellage** is in *[[Ortsteil]]* fan de stêd Weener yn it Eastfryske Reiderlân (Nedersaksen). Yn it plak wennen op 31 desimber 2017 207 ynwenners.

## Geografy
Vellage leit likernôch seis kilometer fan Papenburg ôf oan de râne fan de oerstreamdelte fan de Iems. It plak ûntstie oan in bocht fan de rivier op de noardeastlike kant fan in lytse geast. 

## Skiednis
In grut tal fynsten út de romeinske tiid wize op in iere oanwêzigens fan minsken. Mear fynsten datearje út de midsiuwen. 

Foar it earst waard Vellage om it jier 900 hinne as *Veldagi* neamd. Út in register fan de 10e iuw is de oantsjutting *Ueldlagi* oerlevere. De plaknamme wol safolle as in "frije fjildflakte" sizze.

Vellage waard út Aschendorf wei stifte en foel derom earst ûnder it rjochtsfoech fan de biskop fan Osnabrück. Letter waard Vellage by it Reiderlân yndield.

Op 1 jannewaris 1973 waard Vellage by de stêd Weener yndield.
Tichelwarf

**Tichelwarf** is in *[[Ortsteil]]* fan de stêd Weener yn it Eastfryske Reiderlân. Op 31 desimber 2017 telde it plak 1741 ynwenners. 

## Skiednis
Tichelwarf waard yn 1735 foar it earst as *Tichelwerk* neamd. Letter evoluearre dizze namme nei it hjoeddeiske Tichelwarf. De namme giet werom op in stienbakkerij, dy't hjir yn de 16e iuw stien hawwe soe. 

De bewenning fan it plak begûn oan de Poststraße fan Bunde nei Nijeskâns. Yn de 19e iuw groeide it tal ynwenners hurd: wennen der yn Tichelwarf yn 1823 noch mar 464 minsken, 25 jier letter yn 1848 hie it plak al in ynwennertal fan 579.
Kleaster Palmar

**Palmar** of **Palmaer** (ek: *Pallamaer, Pallemar, Pallamarum, Palmarum, Palma, Palla, Poel (?)*) wie in  Premonstratenzer (Norbertiner)kleaster, dat yn de Doalert ferdwûn is. It kleaster waard om 1204 stichte út it East-Fryske kleaster Barthe by Hesel, en yn 1447 waard it formeel opheft. De tichteby lizzende buorskip hie faaks deselde namme.

Palmar betsjut 'poel' of 'sompich leech lân'. De namme *Pallert* kaam ek op oare plakken yn Grinslân foar. 

Palmar hearde by it kerspel Tysweer yn it lânskip Reiderlân. Tsjerklik foel it ûnder de proasdij Nesse yn it bisdom Múnster. It krekte plak fan it kleaster is net bekend. It moat lein hawwe tusken de Punt fan Reide en Finsterwolde, yn de neite fan it lettere feaneilân Munnikefean en net fier fan de ek ferdwûne plakken Zwaag en Tysweer. Besuden de Punt fan Reide by de Kerkeriet waarden yn de 19e iuw oerbliuwsels fan in tsjerke fûn. Dy wurde yn it generaal taskreaun oan Palmar. Neffens Ramaer (1909) lei it 1500 meter beëasten de fierst eastlike hoeke fan de Reiderwolderpolder. It kleaster stie wierskynlik oan de râne fan it heechfeangebiet dat troch ûntginning mei ynklinking anneks gefoelich foar oerstreamings waard.
Halte (Weener)

**Halte** is in doarp oan de Iems yn it Dútske diel fan it Reiderlân (Nedersaksen) en makket diel út fan de gemeente Weener yn East-Fryslân. 

## Skiednis
It plak ûntstie út in foarwurk fan de Johanniter kommanderije Muhde, dy't dêr in meierij besiet. It plak waard yn 1439 foar it earst yn in oarkunde neamd als *vorwerke tho Halteren*. Op in kaart út it jier 1589 is de namme *Haltt* oerlevere. Nei de Reformaasje gie it besit fan de Johanniters yn private hannen oer. Sa waard Halte in aadlik lâneigendom mei de dêr by hearrende rjochten. 

Yn Halte wie ek in stienbakkerij. Om 1800 hinne tsjinne it plak boppedat as steapelplak foar de fan see kommende skipfeart. Yn de 19e iuw droegen in werf en in seagerij de pleatslike ekonomy. Halte wie dêrnjonken yn de tiid fan de Frânske besetting fan East-Fryslân in plak dêr't in dûanestasjon fêstige wie.

It plak hat yn de skiednis in soad te lijen hân fan stoarmfloeden, mar ek de Twadde Wrâldoarloch brocht it plak in protte leed en skea. 
 
## Keppeling om utens
*  Halte op de gemeentlike side
List fan departeminten en arrondisseminten yn Normandje

De Frânske regio Normandje hat de folgende departeminten en arrondisseminten:

## [[Calvados (departemint)|Calvados]]

*Bayeux
*Caen
*Lisieux
*Vire

*Sjoch ek listen fan de [[Kantons fan Calvados|kantons]] en de [[List fan gemeenten yn it departemint Calvados|gemeentes]].*

## [[Eure (departemint)|Eure]]

*Les Andelys
*Bernay
*Évreux

*Sjoch ek listen fan de [[Kantons fan Eure|kantons]] en de [[List fan gemeenten yn it departemint Eure|gemeentes]].*

## [[Manche]]

*Avranches
*Cherbourg-Octeville
*Coutances
*Saint-Lô

*Sjoch ek listen fan de [[Kantons fan Manche|kantons]] en de [[List fan gemeenten yn it departemint Manche|gemeentes]].*

## [[Orne (departemint)|Orne]]

*Alençon
*Argentan
*Mortagne-au-Perche

*Sjoch ek listen fan de [[Kantons fan Orne|kantons]] en de [[List fan gemeenten yn it departemint Orne|gemeentes]].*

## [[Seine-Maritime]]

*Dieppe
*Le Havre
*Rouen

*Sjoch ek listen fan de [[Kantons fan Seine-Maritime|kantons]] en de [[List fan gemeenten yn it departemint Seine-Maritime|gemeentes]].*
Hânbree

In **hânbree** wie in langtemjitte, breed as de palm fan in hân. De mjitte wie likernôch fjouwer tommen, en dêrmei likernôch 10 sintimeter. By de ynfiering fan it metryske stelsel, ferdwûn lykwols dat ferbân. De metryske tomme waard 1 sm.; it metryske hânbree waard 10 sm. Tjintwurich wurdt de mjitte allinnich ynformeel noch brûkt.
Gandersum

**Gandersum** is in doarpke fan likernôch 90 ynwenners oan de noardlike kant fan de Iems, ûngefear sân kilometer eastlik fan de stêd Emden tusken Petkum en Oldersum. Sûnt de gemeentlike weryndieling fan 1 jannewaris 1973 heart it plakje by de gemeente Moormerland yn it Landkreis Leer.

## Skiednis
Gandersum waard yn in oarkonde fan it kleaster Werden om 930 hinne as *Gondrikeshem* neamd. 

Gandersum krige mear bekendheid mei de bou fan in kontroversjele wetterkearing yn de Iems. Sûnt de foltôging fan it bouwurk yn 2002 is it toerisme yn Gandersum oanmerklik tanommen.

## Tsjerke

De tsjerke fan Gandersum waard yn de 14e iuw boud, mar waard yn de rin fan de tiid yngeand ferboud. Nei ferfal en ferwoastging yn de neidagen fan de Twadde Wrâldkriich waard de sealtsjerke tusken 1958 en 1962 restaurearre.

## Persoanlikheden
* Otto Galama Houtrouw (berne op 16 juny 1838 yn Gandersum; ferstoarn op 14 febrewaris 1933 yn Oldersum); teolooch en geakundige.

## Keppeling om utens
*  Gandersum op de site Genealogie-forum.de
* Beskriuwing fan Gandersum yn 'e doarpebeskriuwing fan it Ostfriesische Landschaft
* ''1000 Jahre Gandersum, Ortsfamilienbuch Gandersum''
Islington

**Islington** is sûnt 1965 in *[[borough]]* yn de Britske haadstêd Londen yn it sintrale part fan de metropoal Grut-Londen.

Fan de befolking is 10,2% âlder as 65 jier. De wurkleazens is 5,8% fan de beropsbefolking (yn 2001).

## Finzenissen
Islington hat twa finzenissen, ien foar manlju, HM Prison Pentonville en ie foar froulju HM Prison Holloway. De lêste waard ier 20e iuw brûkt om suffragettes fêst te setten.

## Wiken yn the borough fan Islington
* Barnsbury
* Canonbury
* Farringdon
* Finsbury
* Holloway
* Islington
* Nag's Head
* Pentonville

## Stadions

Ofbyld:Arsenal_Stadium_Highbury_east_facade.jpg|Stadion Arsenal
Ofbyld:Emirates Stadium - East side - Composite.jpg|Stadion fan de Emiraten


## Berne yn Islington
* Charlie Watts (1941), drummer fan The Rolling Stones
* Adewale Akinnuoye-Agbaje (1967), akteur
* Leona Lewis (1985), zangeres
* Asa Butterfield (1997), akteur

## Keppelings om utens
* Islington, keppelings
* Islington Museum and Local History Centre
Pegasus Airlines

**Pegasus Airlines** (Turksk en offisjeel: *Pegasus Hava Taşımacılığı A.Ş.*) is in Turkske loftfeartmaatskippij dy't fêstige is yn Istanbûl. De float bestiet febrewaris 2016 út 67 fleanmasines.

## Float
De float, febrewaris 2014:
Scarborough (Feriene Keninkryk)

**Scarborough** (Nederlânsk, âldfrinzich: *Scharenburg*) is in plak yn it bestjoerlik gebiet (*[[borough]]*) Scarborough, in het Ingelske greefskip Noard-Yorkshire. It plak oan de Noardsee hat sa'n 61.000 ynwenners.

It stedsje hat fiskferwurkjende- en tsjinsferlienen bedriuwen, mei in waaksende digitale en kreätive ekonomy, en is fanâlds ek in toeristyske bestemming. Ynwenners fan de stêd wurde Scarborians neamd.

## Ut de skiednis
De stêd waard yn 966 as *Skarðaborg* troch de Wytsingen stichte, mar waard rillegau troch Angelsaksyske stammen oermastere en yn de brân stutsen.

Kening Hindrik II fan Ingelân liet dêr it Kastiel fan Scarborough sette en joech de stêd yn 1155 merkerjochten en yn 1163 it rjocht op in boargemaster.

Yn 1253 waard de jiermerke Scarborough Fair fanwege de kening ynfierd dy't goed 500 jier alle jierren holden wurde soe. De jiermerke duorre seis wiken en luts keaplju út hiel Jeropa. 

## Berne yn Scarborough
*  George Cayley, 6e Baronet fan Brompton, Britske loftfeartpionier 
* Charles Laughton (1899-1962), akteur en regisseur
* Ben Kingsley (1943), akteur

## Stoarn yn Scarborough
* Anne Brontë (1820-1849), skriuwster
Breugemans-iik

De **breugemans-iik** is de iennichste beam op 'e hiele wrâld mei in eigen postadres. Hy stiet yn de Dodauer Bosk by Eutin yn Sleeswyk-Holstein en is mear as 500 jier âld. Nei de komst fan de postkoaden waard it folsleine adres: *Bräutigamseiche, Dodauer Forst, 23701 Eutin*. De iik brocht fier foar it ynternet minsken dy't graach trouwe woene, oer in 'deade brievebus' mei-inoar yn kontakt. Dy deade brievebus wurdt noch altiten brûkt troch minsken fan oer de hiele wrâld. En guon toeristen kinne har net bedimje en lêze wat der skreaun waard, wat somtiden wer laat ta nije kontakten. 
*

== Namme ==
De beam wurdt sa neamd fan wegen de earste trouwerij ûnder syn tûken. Op 2 juny 1891 trouden de dochter fan boskwachter Ohrt, de Dodauer *Oberforstmeister*, en de sûkelarjefabrikant Schütte-Felsche ûnder de iik. De heit fan de breid wie earst tsjin dizze relaasje en ferbea it kontakt, dêrom wikselen beide fereale minsken stikem brieven oer in holte yn de beam. Doe't de boskwachter wol seach dat er de leafde net keare koe, joech er belies en makke dernei de trouwerij *ûnder'' de iik mooglik.
Scarborough

* Scarborough (distrikt), in distrikt in Noard-Yorkshire, Ingelân
** Scarborough (Feriene Keninkryk), it haadplak fan it distrikt
* Scarborough (Trinidad en Tobago), de haadstêd fan Tobago, Trinidad en Tobago
* Scarborough (Feriene Steaten), in plak yn Cumberland County, Maine, Feriene Steaten
* Scarborough (Kanada), in plak yn Ontario, Kanada

## Fierder
* Kastiel Scarborough
* Scarborough FC
* Scarborough-rif
Sande

**Sande** is in plak en gemeente yn de Dútske dielsteat Nedersaksen. De gemeente foarmet in ûnderdiel fan it Landkreis Fryslân. 

## Buorgemeenten
Yn it noarden grinzget Sande oan it grûngebiet fan de stêd Schortens, yn it noardeasten oan de stêd Wilhelmshaven, yn it suden oan de gemeenten Bockhorn en Zetel en yn it westen oan de gemeente Friedeburg. 

## Yndieling
De gemeente Sande bestiid út fiif *Ortsteilen*: Sande, Neustadtgödens, Cäciliengroden, Mariensiel en Dykhausen.

It gebiet fan de eardere gemeente Gödens (Altgödens, Dykhausen, Gödens en Neustadtgödens) heart sûnt de bestjoerlike weryndieling fan 1972 by de gemeente Sande en dêrmei ta it Landkreis Fryslân. Foarhinne foelen dizze plakken ûnder it East-Fryske Landkreis Wittmund.

## It besjen wurdich
* De *Marienturm* fan it eardere slot (1568-1571).
* De Sint-Magnustsjerke út de 14e iuw is it âldste gebou fan Sande.
* It *Küsteum* yn Sande-Altmarienhausen is in museum mei û.o. in útstalling oer de ferdigening fan it kustgebiet en de lânbou en hat in komplete âlde smidte.
* It Slot Gödens (1517) waard yn de styl fan de Nederlânkse renêssânse boud.
* De poldermûne Wedelfeld waard yn 1844 boud.
* Museum yn it Landrichterhaus Neustadtgödens (16e iuw).
* De eardere synagoge oan de Kirchstraße yn Neustadtgödens.
* De Oberahmer pelmûne út 1764 oan de Sanderahmer Straße yn Neustadtgödens/Sanderahm .
* It *Skulpturenpfad Kunst am Deich* oan de seedyk lâns de Jadeboezem tusken Mariensiel oant Dangast. 
* De *[[Fryske Hearrewei|Friesischer Heerweg]]*; in 400 kilometer lang bewizere fytspadenetwurk troch East-Fryslân. 

## Keppeling om utens
Jungiaanske psychoanalyse

De **Jungiaanske psychoanalyse** is in psychoanalytyske terapy, betocht en ûntwikkele troch de Switserske psycholooch Carl Jung. Syn terapy rjochtet him op it opnij ûntdekken en bewust wurde fan eigen net bewuste dielen yn de psyche, op dat wat ferjitten wurde moast, dingen dy't ien leaver net ûnder eagen sjocht, en dy't diel útmeitsje fan ien syn skaadside.  

It doel fan dizze terapy is it yntegrearjen fan al dy dielen. Yntegraasje hâld yn it bewust wurden fan de kwaliteiten, de eigen falkûlen, fan dat wat ien driuwt en dat alles akseptearje en wurdearje as dat wat by dy heart en dat dy ta in persoanlikheid makket. De analytyske terapy makket gebrûk fan bylden lykas tekeningen, dreamen, ynbyldingen ensfh.. Sokke bylden drukke nammentlik út wat it ûnbewuste ús kenber meitsje wol. Likegoed is de wurklike boadskip fan in dream bygelyks dreech te efterheljen. De metoaden út de jungiaanske psychoanalyze binne derop rjochte om dat helderder te meitsjen.
Vincennes

## Plakken
*Vincennes (Val-de-Marne), in gemeente en plak yn it Frânske departemint Val-de-Marne
*Vincennes (Indiana), in plak in de Amerikaanske steat Indiana

## Oars
* Bois de Vincennes, park by Vincennes (Val-de-Marne)
* Kastiel fan Vincennes, kastiel by Vincennes (Val-de-Marne)
Krusiging

**Krusiging** is in metoade om ien dea te dwaan; it slachtoffer wurdt fêstbûn of fêstspikere oan in krús en bliuwt hingjen oant de dea troch fersmoaring en of útdrûgjen folget.

Yn it Romeinske ryk waarden benammentlik net-Romeinen en opstannige slaven krusige, bygelyks de tûzenen oanhingers fan Spartakus en Jezus fan Nazaret dy't sels ek krusige waard. 

## Krusigingen no
Krusigingen binne hjoeddeisk seldsum. Nearne yn de wrâld is it noch in offisjele straf. Somtiids wurdt krusiging yn in oarloch tapast. Yn Kambodja binne finzenen krusige ûnder it bewâld fan de Reade Khmer tusken 1975 en 1979.

Op de Filipinen krusigje guon katoliken harren frijwillich (symboalysk) op Goed Freed, om it lijen fan Jezus Kristus te ûnderfinen.

Yn Syrië en Irak wurde tsjinstanners fan de IS wol krusige.